นายกฯ ยืนยันยังไม่มีสายการบินของไทยถูกระงับหลัง ICAO ปักธงแดง
นายกฯ ยืนยันยังไม่มีสายการบินของไทยถูกระงับหรือยกเลิกหลัง ICAO ปักธงแดง
19 มิ.ย. 2558

พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ยืนยันว่า ขณะนี้ยังไม่มีสายการบินของไทยรายใดถูกรัฐบาลต่างประเทศสั่งให้ยกเลิกหรือระงับเที่ยวบิน หลังจากประเทศไทยถูกขึ้นสัญลักษณ์ธงแดงบนเว็บไซด์ขององค์การการบินพลเรือนระหว่างประเทศ (ICAO) ที่เปิดเผยต่อสาธารณะเนื่องจากยังไม่สามารถแก้ไขข้อบกพร่องที่มีนัยสำคัญ (SSC) ภายในกำหนดได้
ทั้งนี้ เรื่องนี้เป็นปัญหาด้านการบริหารงาน ซึ่งมีมานานแล้ว คงต้องรอดูผลกระทบไปอีกสักระยะหนึ่ง